Drie taxi’s en voertuig bots in besige kruisingFoto: @VitalmedER / Twitter Een persoon is dood nadat drie taxi’s en ŉ voertuig Vrydag in ŉ besige kruising in Strubens Valley, Roodepoort, gebots het. Santi Steinmann, ŉ woordvoerder van Netcare 911, sê die ongeluk het op die hoek van Christiaan de Wet- en Hendrik Potgieterweg plaasgevind. “Dit is nog nie bekend wat die ongeluk veroorsaak het nie. Die polisie ondersoek die voorval,” het Steinmann gesê. Een persoon is dood, vier mense het ernstige beserings opgedoen en drie is matig beseer. “Die beseerdes is op die toneel gestabiliseer en na verskeie hospitale geneem vir verdere behandeling,” het Steinmann gesê.